Podberezje

Podberezje ir Greiškānu ciema daļa tās rietumos. Podberezje sastāv no divām viensētām un atrodas nepilnu kilometru uz dienvidiem no autoceļa P54.

Vēsture 
Podberezjes sādžas nosaukums ir sastopams 19. gadsimta dokumentos. Tas atradās Rozenmuižas (vēlāk Rēznas) pagasta ziemeļrietumu daļā, kopš 1945. gada ietilpa Greiškānu ciema padomes sastāvā. 1968. gada vasarā sādžā nodega liela māja, kurā dzīvoja četras ģimenes. Ugunsgrēka zaudējumi sastādīja vairāk nekā 4500 rubļu, cilvēki tika izmitināti cituviet, kā arī saņēma apdrošinājuma naudu.

Pēc neatkarības atjaunošanas Podberezje sāka klasificēties kā skrajciems. Vēl 2009. gadā ciemā bija 3 iedzīvotāji, bet kopš 2010. gadu vidus ciemā esot bijis reģistrēts tikai viens patstāvīgais iedzīvotājs.

Kopš 2021. gada 15. februāra, īstenojot jaunizstrādāto Rēzeknes novada teritorijas plānojumu, Podberezje tika iekļauta Greiškānu sastāvā.

Atsauces 

Greiškāni
Latvijas bijušie ciemi